钦定古今图书集成/明伦汇编/闺媛典/第124卷 > 李永锡妻崔氏
## 钦定古今图书集成/明伦汇编/闺媛典/第124卷 > 李永锡妻崔氏

按《东昌府志》：“崔氏，李永锡妻，高唐人。永锡亡，崔甚少，
有女甫周岁，抱哭柩侧，几绝复苏。一日扃户自经，家
人觉而解之，得不死，遂立族子为后。族中无赖争利
其产，讼于官，辱之使嫁。崔仰天大哭，引剪刀自抉其
目以明志。部使者闻而异之，移文旌表，岁给米帛终
其身。”